
1. Tiesību akta projekta izstrādes nepieciešamība
Anotācijas (ex-ante) nosaukums
Tiesību akta projekta "Grozījumi Ministru kabineta 2010. gada 13. aprīļa noteikumos Nr. 352 "Eļļas augu un šķiedraugu sēklaudzēšanas un sēklu tirdzniecības noteikumi"" sākotnējās ietekmes (ex-ante) novērtējuma ziņojums (anotācija)
1.1. Pamatojums
Izstrādes pamatojums
Ministrijas / iestādes iniciatīva
Apraksts
Tiesību akta projekts "Grozījumi Ministru kabineta 2010. gada 13. aprīļa noteikumos Nr. 352 "Eļļas augu un šķiedraugu sēklaudzēšanas un sēklu tirdzniecības noteikumi" (turpmāk – noteikumu projekts) sagatavots, lai precizētu eļļas augu un šķiedraugu sēklaudzēšanas prasības. Noteikumu projekts paredz pilnveidot lauku apskates un šķirnes identitātes noteikšanas kārtību, noteikt ierobežojumus citu augu, nezāļu un invazīvo augu sugu klātbūtnei sēklaudzēšanas laukos, kā arī nodrošināt dokumentu un iesniegumu apriti elektroniskā formā, nosakot, ka iesniegumi, lauku apskates protokoli un sēklu testēšanas pārskati tiek iesniegti un izsniegti elektroniski, izmantojot zemkopības nozares e-pakalpojumu vietni (https://epakalpojumi.zm.gov.lv). Tāpat noteikumu projekts dod iespēju sēklaudzētājiem pēc Valsts augu aizsardzības dienestā (turpmāk – dienests) saņemtā apstiprinājuma drukāt oficiālās etiķetes, kā arī precizē sēklu nelielu iesaiņojumu tirdzniecības un informācijas sniegšanas nosacījumus.
1.2. Mērķis
Mērķa apraksts
Noteikumi Nr. 352 ir jāgroza, lai dotu iespēju sēklaudzētājam pēc dienesta apstiprinājuma drukāt oficiālās etiķetes, precizētu prasības saistībā ar eļļas augu un šķiedraugu sēklaudzēšanas lauku kvalitātes novērtēšanu, nosakot, ka sējumā ir jāierobežo citi augi, nezāles un invazīvās augu sugas, nodrošinātu lauku apskates protokolu un sēklu testēšanas pārskatu izsniegšanu elektroniski, precizētu elektronisko iesniegumu un dokumentu rekvizītus, kā arī informācijas sniegšanas termiņus sēklu tirgotājiem.
Spēkā stāšanās termiņš
Vispārējā kārtība
1.3. Pašreizējā situācija, problēmas un risinājumi
Pašreizējā situācija
Lai reģistrētos Kultūraugu uzraudzības valsts informācijas sistēmas Sēklaudzētāju un sēklu tirgotāju reģistrā (turpmāk – reģistrs), persona iesniedz dienestā iesniegumu par iekļaušanu reģistrā. Ministru kabineta 2010. gada 10. aprīļa noteikumi Nr. 352 "Eļļas augu un šķiedraugu sēklaudzēšanas un sēklu tirdzniecības noteikumi" (turpmāk – noteikumi Nr. 352) paredz, ka dienests nosūta personai paziņojumu par iesnieguma saņemšanu un tā izskatīšanas termiņu, tomēr regulējumā nav precizēts paziņošanas veids, lai gan praksē tiek izmantota elektroniskā saziņa.
Dienests pieņem lēmumu par personas reģistrācijas anulēšanu saskaņā ar Sēklu un šķirņu aprites likuma (turpmāk – likums) 4. panta trešo daļu. Pašreizējā noteikumu Nr. 352 redakcijā paredzēta lēmuma sagatavošana un nosūtīšana arī tad, kad juridiskā persona ir likvidēta vai fiziskā persona mirusi, lai gan šādās situācijās nav adresāta, savukārt citos likumā noteiktajos gadījumos lēmums ir sagatavojams un paziņojams personai.
Noteikumu Nr. 352 V nodaļā "Lauku apskate" noteiktas prasības sēklaudzēšanas laukiem un lauku apskatei. Dienesta inspektori praksē izvērtē sējuma vispārējo stāvokli, kā arī sugas un šķirnes tīrību un identitāti, tomēr regulējumā tas nav pietiekami skaidri noteikts. Lauku apskatēs eļļas augu un šķiedraugu sēklaudzēšanas laukos bieži tiek konstatēta nezāļainība, augu sugas no priekšaugiem vai invazīvās augu sugas, kas apgrūtina vai neļauj noteikt šķirnes identitāti un tīrību.
Noteikumos Nr. 352 paredzēts, ka balto sinepju, saulespuķu un saflora sēklas var saiņot nelielos iesaiņojumos līdz 1000 gramiem, bet ķimeņu un sējas kaņepju sēklas – līdz 500 gramiem, bet ir saņemti priekšlikumi no sēklu tirgotājiem un lauksaimniekiem palielināt atsevišķu sugu iesaiņojumu masu.
Pašlaik oficiālās etiķetes drukā dienests, savukārt sēklaudzētāji iesniedz iesniegumu par nepieciešamo etiķešu skaitu un veidu. Attīstoties tehnoloģijām, ir izteikti priekšlikumi mazināt administratīvo slogu un paredzēt iespēju oficiālās etiķetes drukāt sēklaudzētājiem pašiem.
Noteikumos Nr. 352 līdz šim nav bijis noteikts atsevišķs nosacījums attiecībā uz sēklu nelielu iesaiņojumu tirdzniecības teritoriju.
Sēklu tirgotājiem, kas tirgo citās valstīs sertificētu sēklu sēklaudzēšanai, ir noteikti informācijas sniegšanas termiņi par pārdotajām sēklu partijām, tomēr praksē noteiktie termiņi apgrūtina savlaicīgu datu izmantošanu sēklaudzētāju iesniegumu sagatavošanai lauku apskatei.
Pašlaik iesniegumi lauku apskatei un vidējā sēklu parauga noņemšanai, analīžu veikšanai un oficiālo etiķešu izgatavošanai tiek iesniegti elektroniski, izmantojot zemkopības nozares e-pakalpojumu vietni (https://epakalpojumi.zm.gov.lv), kā arī dienests lauku apskates protokolu un sēklu testēšanas pārskatu sagatavo elektroniskā formātā. Tomēr noteikumos Nr. 352 un to pielikumos joprojām paredzēti papīra dokumentiem raksturīgi rekvizīti, tostarp paraksts un zīmogs, kā arī nav skaidri noteikts, ka dokumenti tiek sagatavoti un izsniegti elektroniskā formā.
Problēmas un risinājumi
Problēmas apraksts
Lai reģistrētos reģistrā, persona iesniedz dienestā iesniegumu par iekļaušanu reģistrā. Noteikumu Nr. 352 7. punktā noteikts, ka dienests piecu darbdienu laikā pēc šo noteikumu 6. punktā minēto dokumentu saņemšanas nosūta personai paziņojumu par iesnieguma saņemšanu un tā izskatīšanas termiņu, bet nav noteikts, kādā veidā dienests nosūta paziņojumu. Tā kā tiek izmantota elektroniskā saziņa, ir jāpapildina noteikumu 7. punkts.
Risinājuma apraksts
Noteikumu Nr. 352 7. punkts izteikts jaunā redakcijā, nosakot, ka dienests pēc dokumentu saņemšanas personai uz tās reģistrācijas iesniegumā norādīto kontaktadresi elektroniski nosūta paziņojumu par reģistrācijas iesnieguma saņemšanu un tā izskatīšanas termiņu (noteikumu projekta 1. punkts).
Problēmas apraksts
Pašlaik dienests pieņem lēmumu par personas reģistrācijas anulēšanu saskaņā ar Sēklu un šķirņu aprites likuma 4. panta trešo daļu, kā arī gadījumos, kad atkārtoti konstatēta noteikumu Nr. 352 VII, VIII, IX, XI vai XII nodaļā minēto prasību neievērošana un par to ir sagatavots akts. Piecu darbdienu laikā pēc lēmuma pieņemšanas dienests paziņo personai lēmumu par reģistrācijas anulēšanu.
Sēklu un šķirņu aprites likuma 4. panta trešajā daļā ir noteikti reģistrācijas anulēšanas pamati. Minētās normas ir tieši piemērojamas un nosaka gan gadījumus, kad reģistrācija anulējama bez administratīvā akta izdošanas, gan gadījumus, kad pieņemams administratīvais akts un tas paziņojams personai.
Noteikumu Nr. 352 regulējumā attiecībā uz personas reģistrācijas anulēšanu ir ietvertas atsauces uz likuma normām, kas dublē likumā noteikto regulējumu un var radīt interpretācijas neskaidrības par piemērojamo tiesisko regulējumu.
Saskaņā ar noteikumu Nr. 352 11. punktu informācija par reģistrā iekļautajām aktīvajām personām tiek glabāta līdz reģistrācijas anulēšanai. Pēc reģistrācijas anulēšanas dati par personu tiek saglabāti reģistra arhīva datubāzē sešus gadus. 
Risinājuma apraksts
Noteikumos Nr. 352 jaunā redakcijā tiek izteikts 8.4. apakšpunkts, nosakot, ka dienests pieņem lēmumu par personas reģistrācijas anulēšanu, ja atkārtoti konstatēta šo noteikumu VII, VIII, IX, XI vai XII nodaļā minēto prasību neievērošana un par to ir sagatavots akts (noteikumu projekta 2. punkts).
Tā kā Sēklu un šķirņu aprites likuma 4. panta trešajā daļā noteiktie reģistrācijas anulēšanas gadījumi ir tieši piemērojami, no noteikumiem svītrotas atsauces uz likuma normām, lai novērstu regulējuma dublēšanos un nodrošinātu atbilstību normu hierarhijas principam. Noteikumu projektā netiek atkārtoti regulēti likuma 4. panta trešās daļas 1. un 2. punktā minētie gadījumi.
Noteikumu Nr. 352 8.5. apakšpunkts izteikts jaunā redakcijā, nosakot, ka dienests paziņo personai lēmumu par reģistrācijas anulēšanu situācijās, kad lēmums pieņemts saskaņā ar šo noteikumu 8.4. apakšpunktu vai likuma 4. panta trešās daļas 4. punktu (noteikumu projekta 3. punkts).
Ievērojot minētos grozījumus noteikumu Nr. 352 8. punktā, svītrojama 11. punktā ietvertā iekšējā atsauce uz šo noteikumu 8.4. apakšpunktu, jo tā ir neatbilstoša un lieka (noteikumu projekta 5. punkts).
Problēmas apraksts
Noteikumu Nr. 352 8.1 punktā noteikts, ka dienests pēc personas pieprasījuma elektroniska vai papīra dokumenta formā paziņo lēmumu par personas reģistrāciju reģistrā. Tā kā šī norma kopš 2016. gada praksē netiek piemērota un regulējums ir zaudējis aktualitāti, tā ir 
svītrojama, lai vienkāršotu tiesisko regulējumu.
Risinājuma apraksts
Svītrot noteikumu Nr. 352 8.1 punktu (noteikumu projekta 4. punkts).
Problēmas apraksts
Lauku apskate ir nepieciešama, lai novērtētu sēklaudzēšanas lauku vispārējo stāvokli, kā arī noteiktu sugas un šķirnes identitāti un tīrību. Patlaban noteikumu Nr. 352 34. punktā noteikts, ka dienesta inspektors veic lauku apskati, lai novērtētu sēklaudzēšanas lauku vispārējo stāvokli un atbilstību šo noteikumu IV nodaļā minētajām prasībām, kā arī noteiktu sugas un šķirnes tīrību saskaņā ar noteikumu Nr. 352 4. pielikumā noteiktajām prasībām.  
Nepieciešams precizēt noteikumu Nr. 352 34. punktu, paredzot, ka dienesta inspektors lauku apskatē novērtē arī sugas un šķirnes identitāti, jo noteikumu projekts ietver identitātes noteikšanas nosacījumus.
Risinājuma apraksts
Noteikumu Nr. 352 34. punkts ir precizēts un papildināts ar nosacījumu, ka dienesta inspektors lauku apskatē nosaka arī sugas un šķirnes identitāti (noteikumu projekta 6. punkts).
Problēmas apraksts
Noteikumu Nr. 352 51. punktā ir noteikta dienesta inspektora rīcība, ja sēklaudzēšanas laukā tiek konstatētas vējauzas (Avena fatua, Avena sterilis), t. i., dienesta inspektoram tajā pašā dienā jāsagatavo rakstveida norādījums par rīcību ar sēklaudzēšanas lauku. Tā kā dienests ir attīstījis digitālos rīkus un lauku apskates protokols tiek sagatavots elektroniski, atbilstoši jāpapildina arī noteikumi Nr. 352.
Risinājuma apraksts
Noteikumu Nr. 352 51. punkts ir precizēts un papildināts, nosakot, ka dienesta inspektors pēc lauku apskates nekavējoties elektroniski nosūta lauka apskates primāro datu tabulu, kurā ietverti lauku apskates gaitā konstatētie fakti un norādījumi sēklaudzētājam laukus izravēt vai atsevišķu lauka daļu ar minēto augu kolonijām novākt citai izmantošanai, nevis sēklu ražošanai (noteikumu projekta 7. punkts).
Problēmas apraksts
Veicot apskati eļļas augu un šķiedraugu sēklaudzēšanas laukos, tajos tiek konstatēta nezāļainība un invazīvās augu sugas. Nezāļu un citu augu sugu klātbūtne eļļas augu un šķiedraugu sēklaudzēšanas laukos apgrūtina novērtēt tās šķirnes identitāti un tīrību, kas pieteikta lauka apskatei, jo sējums ir nezāļains vai tajā ir platības, kurās novērojamas invazīvās augu sugās, kas noteiktas Komisijas 2016. gada 13. jūlija Īstenošanas regulā (ES) 2016/1141, ar ko atbilstīgi Eiropas Parlamenta un Padomes Regulai (ES) Nr. 1143/2014 pieņem sarakstu ar invazīvajām svešzemju sugām, kas rada bažas Savienībai. Sēklaudzētājiem jānodrošina, lai sēklaudzēšanas lauki ir apsēti ar to eļļas augu un šķiedraugu sugu un šķirni, kas ir pieteikta lauka apskatei. 
Risinājuma apraksts
Noteikumi Nr. 352 jāpapildina ar jaunu 51.1 punktu par to, ka sēklaudzēšanas laukos nedrīkst būt augu sugas, kas saglabājušās no priekšaugiem, nezāles tādā daudzumā, kas var ietekmēt sēklaudzēšanas laukā iesētā augu sugas un šķirnes identitāti un tīrību, vai tādā daudzumā, kas neļauj veikt lauka apskati. Sēklaudzēšanas laukā nedrīkst būt invazīvo augu sugu (noteikumu projekta 8. punkts). 
Problēmas apraksts
Lai noteiktu šķirnes identitāti, dienesta inspektors veic lauku apskati. Ja lauku apskates laikā pastāv šaubas par šķirnes identitāti, dienests identitātes pārbaudei var izmantot starptautiski atzītu un reproducējamu bioķīmisku vai molekulāru paņēmienu saskaņā ar piemērojamiem starptautiskajiem standartiem. Triju darbdienu laikā pēc pēdējās lauka apskates vai šķirnes identitātes pārbaudes rezultātu saņemšanas no laboratorijas, kurā veikta identitātes analīze, dienesta inspektors, pamatojoties uz lauka apskates vai laboratorijas analīžu rezultātiem, pieņem lēmumu par šķirnes sējumu atbilstību sēklu iegūšanai, kā arī sagatavo un izsniedz sēklaudzētājam eļļas augu un šķiedraugu sēklaudzēšanas lauku apskates protokolu. Tā kā lauku apskates protokols tiek sagatavots elektroniski, to ir nepieciešams norādīt noteikumos Nr. 352.
Risinājuma apraksts
Noteikumu Nr. 352 55. punkts izteikts jaunā redakcijā, nosakot, ka dienesta inspektors eļļas augu un šķiedraugu sēklaudzēšanas lauku apskates protokolu sagatavo un elektroniski izsniedz sēklaudzētājam, kā arī nosūta to uz zemkopības nozares e-pakalpojumu vietni (noteikumu projekta 9. punkts).
Problēmas apraksts
Noteikumu Nr. 352 82. punktā noteikts, ka ķimeņu un sējas kaņepju sertificētas (C) sēklas var saiņot iesaiņojumos līdz 500 gramiem, bet balto sinepju, saulespuķu un saflora sertificētas (C) sēklas – līdz 1000 gramiem. Ņemot vērā pārmaiņas tirgū un pieprasījumu pēc lielākiem iesaiņojumiem ar saiņotāja etiķetēm, paredzēts palielināt šo sugu iesaiņojumu lielumu. Padomes 2002. gada 13. jūnija Direktīvas 2002/57/EK par eļļas augu un šķiedraugu sēklu tirdzniecību 10. panta 2. punktā, 11. panta 3. punktā un 12. panta 2. punktā ir dota iespēja dalībvalstīm piemērot izņēmumus attiecībā uz nelieliem iepakojumiem, kas noslēgti to teritorijā.
Risinājuma apraksts
Atbalstot sēklu tirgotāju iniciatīvu, noteikumu Nr. 352 82.3. apakšpunktā noteikts, ka balto sinepju, saulespuķu un saflora sertificētas (C) sēklas drīkst saiņot nelielos iesaiņojumos, kuros sēklu masa nepārsniedz 10 kilogramu (noteikumu projekta 10. punkts).
Problēmas apraksts
Spēkā esošajos noteikumos Nr. 352 paredzēts, ka oficiālās etiķetes drukā tikai dienests. Sēklaudzētājs iesniedz iesniegumu dienestā, tajā norādot, kurām sēklu partijām, cik daudz un kāda veida (pielīmējamas vai piešujamas) etiķetes ir nepieciešamas. Pašlaik dienesta drukāta viena 
etiķete maksā 0,17 eiro. Lai mazinātu administratīvo slogu un veicinātu ātrāku sēklu sertifikāciju, nepieciešams noteikt, ka oficiālās etiķetes turpmāk varēs drukāt arī sēklaudzētājs. 
Risinājuma apraksts
Noteikumu projekts paredz papildināt noteikumus Nr. 352 ar jaunu 95.1–95.6 punktu, nosakot iespēju sēklaudzētājam drukāt oficiālās etiķetes savā uzņēmumā pēc dienesta apstiprinājuma saņemšanas, saglabājot dienesta uzraudzību pār oficiālo etiķešu apriti.
Atbilstoši 95.1 punktam sēklaudzētājs iesniedz dienestā iesniegumu par oficiālo etiķešu drukāšanu, norādot informāciju par sēklaudzētāju, etiķešu drukāšanas faktisko adresi, atbildīgo personu un izmantoto tehnisko nodrošinājumu, ar ko panāks vienotu vizuālo identitāti valstī lietotajām oficiālajām etiķetēm.
Saskaņā ar 95.2 punktu sēklaudzētājs informē dienestu par izmaiņām norādītajā informācijā.
Atbilstoši 95.3 punktam dienests 10 darbdienu laikā izskata iesniegumu un pieņem lēmumu par apstiprinājuma piešķiršanu vai atteikumu.
Noteikumu 95.4 punkts nosaka prasības drukas kvalitātei un tehniskajam nodrošinājumam atbilstoši noteikumu Nr. 352 VIII nodaļai "Sēklu iesaiņojuma etiķetēšana ar oficiālajām etiķetēm", ievērojot valstī lietoto oficiālo etiķešu vizuālo noformējumu, kas ir paziņots Eiropas Savienības dalībvalstīm un publiski pieejams tīmekļvietnē https://www.escaa.org/index/action/page/id/14/country/LV.
Saskaņā ar 95.5 punktu sēklaudzētājam ir pienākums uzskaitīt izdrukātās un drukāšanas laikā iznīcinātās oficiālās etiķetes.
Ja dienests konstatē, ka sēklaudzētājs nekavējoties neinformē par izmaiņām iesniegumā norādītajā informācijā vai netiek nodrošināta atbilstoša oficiālo etiķešu druka vai uzskaitītas izdrukātās un iznīcinātās etiķetes, dienests pieņem lēmumu par piešķirtā apstiprinājuma oficiālo etiķešu drukāšanai apturēšanu līdz neatbilstību novēršanai, nosakot sēklaudzētājam termiņu trūkumu novēršanai. Ja trūkumi noteiktajā termiņā netiek novērsti, dienests pieņem lēmumu par piešķirtā apstiprinājuma oficiālo etiķešu drukāšanai anulēšanu.
Administratīvā procesa likuma 85. panta otrā daļa noteic gadījumus, kuros ir iespējams atcelt adresātam labvēlīgu tiesisku administratīvo aktu. Administratīvā procesa likuma 85. panta otrās daļas otrajā punktā noteikts, ka adresātam labvēlīgu tiesisku administratīvo aktu var atcelt, ja administratīvais akts izdots ar nosacījumu un šis nosacījums nav vispār izpildīts, nav pienācīgi izpildīts vai nav laikus izpildīts.
Sēklaudzētājs oficiālo etiķešu drukāšanu varēs turpināt pēc tam, kad būs novērstas konstatētās nepilnības un nodrošināta atbilstība noteikumu Nr. 352 prasībām (noteikumu projekta 11., 12., 13., 14., 15. un 16. punkts).
Problēmas apraksts
Noteikumos Nr. 352 līdz šim nebija ietverts atsevišķs nosacījums attiecībā uz sēklu nelielu iesaiņojumu tirdzniecības teritoriju.
Risinājuma apraksts
Lai precizētu sēklu nelielu iesaiņojumu tirdzniecības nosacījumus, ar noteikumu projekts noteikumu Nr. 352 X nodaļa "Sēklu tirdzniecība" papildināta ar jaunu 109.6 punktu, nosakot, ka sēklas nelielos iesaiņojumos drīkst tirgot tikai Latvijas teritorijā (noteikumu projekta 17. punkts). 
Problēmas apraksts
Noteikumu Nr. 352 132. punktā ir noteikts, ka sēklu tirgotājs, kas tirgo citās valstīs sertificētu sēklu sēklaudzēšanai, katru gadu līdz 1. novembrim (par ziemas rapsi un ziemas ripsi) un 1. jūnijam (par pārējām sugām) iesniedz dienestā informāciju par pārdotajām sēklu partijām pa šķirnēm un kategorijām laikposmā no iepriekšējā gada 1. novembra līdz kārtējā gada 31. oktobrim (par ziemas rapsi un ziemas ripsi) un no iepriekšējā gada 1. jūnija līdz kārtējā gada 31. maijam (par pārējām sugām), norādot kvalitāti apliecinošus dokumentus vai to kopijas.
Pašlaik noteiktais termiņš apgrūtina savlaicīgu informācijas apkopošanu un turpmāku izmantošanu par ievesto vasarāju sēklu. Lai nodrošinātu nepieciešamo datu pieejamību sēklaudzētāju iesniegumu sagatavošanai lauku apskatei, ir jānosaka par 31. maiju agrāks ziņošanas termiņš par vasarāju sēklu. Sēklaudzētāji, iesniedzot iesniegumu sistēmā, var izmantot tikai tos datus, kurus tirgotāji laikus ir ievadījuši par pārdotajām sēklu partijām. Praksē informācija bieži tiek iesniegta novēloti, tāpēc iesnieguma sagatavošanas brīdī nav pieejami vajadzīgie dati. Lai nodrošinātu pilnvērtīgu sistēmas darbību, nepieciešams noteikt pienākumu tirgotājiem informāciju iesniegt pirms 31. maija.
Būtu lietderīgi paredzēt vienotu informācijas iesniegšanas termiņu sēklu tirgotājiem labības, lopbarības, eļļas augu un šķiedraugu sēklaudzēšanas un sēklu tirdzniecības noteikumos, ņemot vērā arī sugu iedalījumu ziemas un vasaras formās.
Risinājuma apraksts
Tiesību normas labākas uztveramības nolūkā noteikumu Nr. 352 132. punkts sadalīts apakšpunktos, paredzot, ka sēklu tirgotājs, kas sēklaudzēšanai tirgo citās valstīs sertificētu sēklu, katru gadu iesniedz dienestā informāciju par pārdotajām sēklu partijām pa šķirnēm un kategorijām. Netiek mainīts informācijas sniegšanas termiņš par ziemas rapša un ziemas ripša sēklām, t. i., tā iesniedzama līdz 1. novembrim par laikposmu no iepriekšējā gada 1. novembra līdz kārtējā gada 31. oktobrim. Savukārt informācija par pārējo sugu sēklām iesniedzama līdz 15. maijam par laikposmu no iepriekšējā gada 15. maija līdz kārtējā gada 14. maijam (noteikumu projekta 18. punkts).
Problēmas apraksts
Noteikumu Nr. 352 35. punktā ir noteikts, ka sēklaudzētājs iesniedz dienestā iesniegumu sēklaudzēšanas lauku apskatei (turpmāk – lauku apskates iesniegums), izmantojot zemkopības nozares e-pakalpojumu vietni (https://epakalpojumi.zm.gov.lv). Arī noteikumu Nr. 352 56. punktā ir noteikts, ka iesniegums par vidējā sēklu paraugu noņemšanu, analīžu veikšanu un oficiālo etiķešu izgatavošanu ir jāiesniedz dienestā, izmantojot zemkopības nozares e-pakalpojumu vietni.
Patlaban noteikumos Nr. 352 noteikts, ka lauku apskates iesniegumā (noteikumu Nr. 352 6. pielikums) un vidējā sēklu paraugu noņemšanas, analīžu veikšanas un oficiālo etiķešu izgatavošanas iesniegumā (noteikumu Nr. 352 11. pielikums) ir jānorāda dokumenta rekvizīti, tostarp jāparakstās. Tā kā minētie iesniegumi tiek iesniegti tikai elektroniski un tajos nav iespējams parakstīties pašrocīgi, regulējums ir jāprecizē, lai tas atbilstu elektroniskās iesniegšanas kārtībai. 
Patlaban lauku apskates protokolu, kā arī sēklu testēšanas pārskatu sagatavo elektroniskā formātā ar sistēmas sagatavotiem rekvizītiem. Noteikumi Nr. 352 paredz, ka sēklaudzēšanas lauka apskates protokola (noteikumu Nr. 352 10. pielikums) saturā un sēklu testēšanas pārskata (noteikumu Nr. 352 21. pielikums) saturā ir jānorāda protokola izsniegšanas datums, vārds, uzvārds, amats, paraksts un zīmogs. Tā kā minētais protokols un testēšanas pārskats tiek izsniegts tikai elektroniski, ir jāprecizē regulējums saistībā ar elektroniskajiem rekvizītiem. 
Risinājuma apraksts
Noteikumu Nr. 352 6. pielikumā "Lauku apskates iesnieguma saturs" 8. punktā svītrots vārds "paraksts" un piezīme par dokumenta rekvizītu "datums" un "paraksts" neaizpildīšanu (noteikumu projekta 19. punkts un 1. pielikums).
Noteikumu Nr. 352 10. pielikumā "Eļļas augu un šķiedraugu sēklaudzēšanas lauku apskates protokola saturs" 9. punktā noteikts, ka dokumenta rekvizīti norādāmi atbilstoši normatīvajiem aktiem par elektronisko dokumentu noformēšanu, kā arī svītrota pielikuma piezīme par dokumenta rekvizītu "datums" un "paraksts" neaizpildīšanu (noteikumu projekta 20. punkts un 2. pielikums).
Noteikumu Nr. 352 11. pielikumā "Vidējā sēklu parauga noņemšanas, analīžu veikšanas un oficiālo etiķešu izgatavošanas iesnieguma saturs" 10. punktā svītrots vārds "paraksts" un piezīme par dokumenta rekvizītu "datums" un "paraksts" neaizpildīšanu (noteikumu projekta 21. punkts un 3. pielikums).
Noteikumu Nr. 352 21. pielikumā "Sēklu testēšanas pārskata saturs" 20. punktā noteikts, ka dokumenta rekvizīti norādāmi atbilstoši normatīvajiem aktiem par elektronisko dokumentu noformēšanu, kā arī svītrota pielikuma piezīme par dokumenta rekvizītu "datums" un "paraksts" neaizpildīšanu (noteikumu projekta 22. punkts un 4. pielikums).
Vai ir izvērtēti alternatīvie risinājumi?
Nē
Vai ir izvērtēts prasību un izmaksu samērīgums pret ieguvumiem?
Nē
1.4. Izvērtējumi/pētījumi, kas pamato TA nepieciešamību
1.5. Pēcpārbaudes (ex-post) izvērtējums
Vai tiks veikts?
Nē
1.6. Cita informācija
-
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu
Vai projekts skar šo jomu?
Jā
2.1. Sabiedrības grupas, kuras tiesiskais regulējums ietekmē, vai varētu ietekmēt
Fiziskās personas
Jā
Ietekmes apraksts
Noteikumu projekts attiecas uz tām fiziskām personām, kas reģistrētas Kultūraugu uzraudzības valsts informācijas sistēmas Sēklaudzētāju un sēklu tirgotāju reģistrā un nodarbojas ar eļļas augu un šķiedraugu sēklaudzēšanu un sēklu tirdzniecību. Ar noteikumu projektu tiek precizētas prasības attiecībā uz sēklaudzēšanas lauku kvalitāti un šķirnes identitātes un tīrības nodrošināšanu, kā arī noteikts pienākums veikt uzskaiti par izdrukātajām un iznīcinātajām oficiālajām etiķetēm. Vienlaikus tiek vienkāršota dokumentu aprite un saziņa ar dienestu, veicinot elektronisko iespēju izmantošanu.
Juridiskās personas
Eļļas augu un šķiedraugu sēklaudzētāji, kas iesniedz iesniegumu par oficiālo etiķešu drukāšanu
Eļļas augu un šķiedraugu sēklaudzētāji, kas uzskaita izdrukātās un drukāšanas laikā iznīcnātās etiķetes
Ietekmes apraksts
Noteikumu projekts attiecas uz tām juridiskām personām, kas reģistrētas Kultūraugu uzraudzības valsts informācijas sistēmas Sēklaudzētāju un sēklu tirgotāju reģistrā un nodarbojas ar eļļas augu un šķiedraugu sēklaudzēšanu un sēklu tirdzniecību. Ar noteikumu projektu tiek precizētas prasības attiecībā uz sēklaudzēšanas lauku kvalitāti un šķirnes identitātes un tīrības nodrošināšanu, kā arī noteikts pienākums veikt uzskaiti par izdrukātajām un iznīcinātajām oficiālajām etiķetēm. Vienlaikus tiek vienkāršota dokumentu aprite un saziņa ar dienestu, veicinot elektronisko iespēju izmantošanu.
2.2. Tiesiskā regulējuma ietekme uz tautsaimniecību
Vai projekts skar šo jomu?
Nē
2.3. Administratīvo izmaksu novērtējums juridiskām personām
Vai projekts skar šo jomu?
Jā
	Sabiedrības grupa
	Palielinās/samazinās
	Stundas samaksas likme - euro
	Laika patēriņš uz vienību - stundās
	Subjektu skaits
	Cik bieži - reizes gadā
	Administratīvās izmaksas - euro
	Aprēķinu skaidrojums

	Eļļas augu un šķiedraugu sēklaudzētāji, kas iesniedz iesniegumu par oficiālo etiķešu drukāšanu
	palielinās
Vērtības nozīme:
	10,66
Vidējā stundas likme sēklaudzētājam, kas iesniedz iesniegumu
	1,00
Iesnieguma aizpildīšana un iesniegšana
	5
Sēklaudzētāji, kas vēlas paši drukāt oficiālās sēklu etiķetes
	1,0
Vienreizēji iesniedzams iesniegums, uz kura pamata dienests apstiprina, ka sēklaudzētājs drīkst drukāt oficiālās etiķetes
	53,30
	Tās ir administratīvās izmaksas, kas gada laikā radīsies pieciem sēklaudzētājiem, kuri vēlas saņemt dienesta apstiprinājumu sēklu oficiālo etiķešu drukāšanai. Saskaņā ar noteikumu projekta grozījumiem, sēklaudzētājs pirms drukāšanas uzsākšanas iesniedz dienestā iesniegumu, kurā norāda nepieciešamo informāciju, kā arī informē dienestu par jebkurām izmaiņām iesniegtajos datos. 
Aprēķina pamatā ir šādi pieņēmumi: vidējā stundas likme norādīta, ņemot vērā Centrālās statistikas pārvaldes (CSP) datu informāciju par vidējo darba samaksu privātajā sektorā 2025. gadā. Vidējais laika patēriņš norādīts, ņemot vērā informāciju, kas tika iegūta, aptaujājot personas, kuras iesniedz attiecīgos iesniegumus. Personu skaits tika noteikts, pamatojoties uz dienesta sniegto informāciju. 
Tā kā iesnieguma iesniegšana ir vienreizējs process, aprēķinā ņemta vērā viena reize gadā. 
Izmaksu novērtējums saistīts ar noteikumu projekta 14. un 15. punktu.

	Eļļas augu un šķiedraugu sēklaudzētāji, kas uzskaita izdrukātās un drukāšanas laikā iznīcnātās etiķetes
	palielinās
Vērtības nozīme:
	10,66
Vidējā stundas likme sēklaudzētājam, kas uzskaita etiķetes
	0,50
Uzskaites aizņemtais laiks
	5
Sēklaudzētāji, kas uzskaita etiķetes
	1,0
Nepieciešamība uzskaitīt etiķetes
	26,65
	Tās ir administratīvās izmaksas, kas gada laikā radīsies pieciem sēklaudzētājiem, kuri uzskaita izdrukātās oficiālās etiķetes un drukāšanas procesā iznīcinātās etiķetes. Saskaņā ar noteikumu projektu sēklaudzētājs nodrošina attiecīgo uzskaiti par izdrukātajām un drukāšanas laikā iznīcinātajām etiķetēm. 
Aprēķina pamatā ir šādi pieņēmumi: vidējā stundas likme norādīta, ņemot vērā CSP datu informāciju par vidējo darba samaksu privātajā sektorā 2025. gadā. Vidējais laika patēriņš norādīts, ņemot vērā informāciju, kas tika iegūta, aptaujājot personas, kuras iesniedz attiecīgos iesniegumus. Personu skaits tika noteikts, pamatojoties uz dienesta sniegto informāciju. 
Tā kā uzskaite notiek reizi gadā, aprēķinā ņemta vērā viena reize gadā.
Izmaksu novērtējums saistīts ar noteikumu projekta 18. punktu.

	Kopā
	79,95
	


2.4. Administratīvā sloga novērtējums fiziskām personām
Vai projekts skar šo jomu?
Nē
2.5. Atbilstības izmaksu novērtējums
Vai projekts skar šo jomu?
Jā
	Sabiedrības grupa
	Vai ietekmē?
	Izmaksas par vienību - euro
	Vienību skaits
	Atbilstības izmaksas - euro
	Aprēķinu skaidrojums

	Juridiskās personas
	Kopā (juridiskās personas)
	7 387,80
	

	Eļļas augu un šķiedraugu sēklaudzētāji, kas iesniedz iesniegumu par oficiālo etiķešu drukāšanu
	Jā
Vērtības nozīme:
	1 477,56
28 etiķešu izgatavošana (industriālais ātrgaitas etiķešu printeris, etiķetes, termodrukas lente)
	5
Eļļas augu un šķiedraugu sēklaudzētāji, kas vēlas paši nodrošināt oficiālo etiķešu druku
	7 387,80
	Tās ir izmaksas, kas saistītas ar aprīkojuma iegādi un materiālu nodrošināšanu sēklu oficiālo etiķešu drukāšanai piecām juridiskajām personām. Aprēķinā pieņemts, ka katra juridiskā persona iegādāsies vienu aprīkojuma komplektu.
Aprēķinā ietvertas šādas izmaksas: industriālais ātrgaitas etiķešu printeris (vienreizēja investīcija – 1467 eiro), etiķetes (0,02 eiro/gab.) un termodrukas lente (10 eiro par 3 metriem), kas pietiek aptuveni 28 oficiālo etiķešu izgatavošanai.
Materiālu vidējais izlietojums netiek aprēķināts, jo līdz šim etiķešu drukāšanu nodrošināja Valsts augu aizsardzības dienests un netika prasīta detalizēta uzskaite pa sēklaudzētājiem vai kultūraugu grupām. Turklāt izlietojums ievērojami mainās atkarībā no sēklu apjoma un sugām.
Ievērojot minēto, izmaksu novērtējuma pamatā ir aprīkojuma un materiālu vienības izmaksas.

	Eļļas augu un šķiedraugu sēklaudzētāji, kas uzskaita izdrukātās un drukāšanas laikā iznīcnātās etiķetes
	Nē
	

	

	
	

	Kopā
	7 387,80
	


3. Tiesību akta projekta ietekme uz valsts budžetu un pašvaldību budžetiem
Vai projekts skar šo jomu?
Nē
Cita informācija
Pēc saskaņošanas ar Zemkopības ministriju dienesta vadītājs, izdodot vispārīgo administratīvo aktu, apstiprinās dienesta maksas pakalpojumu cenrādi. Vispārīgais administratīvais akts, ar kuru apstiprināts cenrādis, nosūtāms publicēšanai oficiālajā izdevumā "Latvijas Vēstnesis". Dienesta cenrādī tiks iekļauts aktuālais izcenojums etiķešu drukāšanai saistībā ar šajā noteikumu projektā mainīto pieeju etiķešu sagatavošanai un drukāšanai.
4. Tiesību akta projekta ietekme uz spēkā esošo tiesību normu sistēmu
Vai projekts skar šo jomu?
Nē
4.2. Cita informācija
-
5. Tiesību akta projekta atbilstība Latvijas Republikas starptautiskajām saistībām
Vai projekts skar šo jomu?
Nē
5.3. Cita informācija
Apraksts
-
6. Projekta izstrādē iesaistītās institūcijas un sabiedrības līdzdalības process
Sabiedrības līdzdalība uz šo tiesību akta projektu neattiecas
Nē
6.1. Projekta izstrādē iesaistītās institūcijas
Valsts un pašvaldību institūcijas
Valsts augu aizsardzības dienests
Nevalstiskās organizācijas
Biedrība "Lauksaimniecības organizāciju sadarbības padome", Biedrība Zemnieku saeima, Latvijas Lauksaimniecības kooperatīvu asociācija, Latvijas Sēklaudzētāju asociācija
Cits
Nē
6.2. Sabiedrības līdzdalības organizēšanas veidi
Veids
Publiskā apspriešana
Saite uz sabiedrības līdzdalības rezultātiem
https://tapportals.mk.gov.lv/public_participation/487b9b68-9ba3-4233-84ba-7322b1c9b2cc
6.3. Sabiedrības līdzdalības rezultāti
Par tiesību aktu projekta publiskā portāla sadaļā "Sabiedrības līdzdalība" ievietoto noteikumu projektu nav saņemti ne iebildumi, ne priekšlikumi.
Noteikumu projekts tika nosūtīts nevalstiskajām organizācijām – biedrībām "Zemnieku saeima", "Lauksaimniecības organizāciju sadarbības padome", "Latvijas Lauksaimniecības kooperatīvu asociācija" un "Latvijas Sēklaudzētāju asociācija".
Biedrība "Zemnieku saeima" sniedza priekšlikumu palielināt sertificēto sēklu iesaiņojuma maksimālo lielumu no 1000 gramiem uz 10 kilogramiem. Priekšlikums tika izvērtēts un ņemts vērā.
6.4. Cita informācija
Cita informācija
-
7. Tiesību akta projekta izpildes nodrošināšana un tās ietekme uz institūcijām
Vai projekts skar šo jomu?
Jā
7.1. Projekta izpildē iesaistītās institūcijas
Institūcijas
Valsts augu aizsardzības dienests
7.2. Administratīvo izmaksu monetārs novērtējums
Vai projekts skar šo jomu?
Nē
7.3. Atbilstības izmaksu monetārs novērtējums
Vai projekts skar šo jomu?
Nē
7.4. Projekta izpildes ietekme uz pārvaldes funkcijām un institucionālo struktūru
	Ietekme
	Jā/Nē
	Skaidrojums

	1. Tiks veidota jauna institūcija
	Nē
	-

	2. Tiks likvidēta institūcija
	Nē
	-

	3. Tiks veikta esošās institūcijas reorganizācija
	Nē
	-

	4. Institūcijas funkcijas un uzdevumi tiks mainīti (paplašināti vai sašaurināti)
	Jā
	Dienestam, saņemot sēklaudzētāja iesniegumu par vēlmi pašam drukāt oficiālās etiķetes, būs tas jāizvērtē un jāapstiprina, ka sēklaudzētājs drīkst drukāt oficiālo etiķeti.
Dienesta inspektors novērtēs sēklaudzēšanas lauka nezāļu daudzumu, invazīvo augu klātbūtni un, ja nebūs iespējams veikt šķirnes identitātes un tīrības novērtēšanu, varēs atteikt lauka apskati. 

	5. Tiks veikta iekšējo institūcijas procesu efektivizācija
	Nē
	-

	6. Tiks veikta iekšējo institūcijas procesu digitalizācija
	Nē
	-

	7. Tiks veikta iekšējo institūcijas procesu optimizācija
	Nē
	-

	8. Cita informācija
	Nē
	-


7.5. Cita informācija
Cita informācija
-
8. Horizontālās ietekmes
8.1. Projekta tiesiskā regulējuma ietekme
8.1.1. uz publisku pakalpojumu attīstību
Vai projekts skar šo jomu?
Nē
8.1.2. uz valsts un pašvaldību informācijas un komunikācijas tehnoloģiju attīstību
Vai projekts skar šo jomu?
Nē
8.1.3. uz informācijas sabiedrības politikas īstenošanu
Vai projekts skar šo jomu?
Nē
8.1.4. uz Nacionālā attīstības plāna rādītājiem
Vai projekts skar šo jomu?
Nē
8.1.5. uz teritoriju attīstību
Vai projekts skar šo jomu?
Nē
8.1.6. uz vidi
Vai projekts skar šo jomu?
Nē
8.1.7. uz klimatneitralitāti
Vai projekts skar šo jomu?
Nē
8.1.8. uz iedzīvotāju sociālo situāciju
Vai projekts skar šo jomu?
Nē
8.1.9. uz personu ar invaliditāti vienlīdzīgām iespējām un tiesībām
Vai projekts skar šo jomu?
Nē
8.1.10. uz dzimumu līdztiesību
Vai projekts skar šo jomu?
Nē
8.1.11. uz veselību
Vai projekts skar šo jomu?
Nē
8.1.12. uz cilvēktiesībām, demokrātiskām vērtībām un pilsoniskās sabiedrības attīstību
Vai projekts skar šo jomu?
Nē
8.1.13. uz datu aizsardzību
Vai projekts skar šo jomu?
Nē
8.1.14. uz diasporu
Vai projekts skar šo jomu?
Nē
8.1.15. uz profesiju reglamentāciju
Vai projekts skar šo jomu?
Nē
8.1.16. uz bērna labākajām interesēm
Vai projekts skar šo jomu?
Nē
8.2. Cita informācija
Cita informācija
-

